Hoop Wat Alles Oorwin (Sagteband)
15 Bybelkarakters wys jou hoe om hoop te skep as die lewe se swaarkry jou onderkry.
Jy verloor jou werk. Jou kind maak droog. Jou drome vir ’n gelukkige huwelik lê aan skerwe ... Teleurstelling en rampe is deel van die lewe. Maar daar is altyd hoop, verseker ervare skrywer Anniéria McFarlane jou.
In Hoop wat alles oorwin vat Anniéria hande met 15 Bybelkarakters, soos Job, Josef en Rut, om te sien hoe hulle swaarkry hanteer en daardeur gegroei het, maar belangriker: Anniéria wys jou in 33 kort, insiggewende hoofstukke hoe jy ook moed kan skep in donker situasies en God se lig van hoop kan ervaar.
Anniéria McFarlane woon in die Strand, waar sy veral betrokke is by haar gemeente se Getuienisaksie. Sy wil graag deur haar skryfwerk nuwe hoop gee aan mense wat moeg en moedeloos is, en mense aanmoedig om hulleself nooit as slagoffers te sien nie, maar eerder as oorwinnende krygers in die weermag van die Koning.
Op ’n dag het die hemelwesens voor die Here kom staan, en die Satan was ook onder hulle. Toe vra die Here vir hom: “Waar kom jy vandaan?” En die Satan ant woord die Here: “Ek het die wêreld deurkruis.” Die Here vra toe vir die Satan: “En my dienaar Job, het jy hom raakgesien? Sy gelyke kry jy nie op aarde nie: hy is vroom en opreg, hy dien My en vermy die kwaad.” Toe antwoord die Satan die Here: “Dit is nie sonder rede dat Job U dien nie! U beskerm hom dan, en sy huis en al sy goed. U maak alles wat hy doen, voorspoedig. Maar raak nou net aan sy besittings en kyk of hy U nie in u gesig vervloek nie.”
You're reviewing: Hoop Wat Alles Oorwin (Sagteband)
Liefde, Seks En Verhoudings (Sagteband)